Page:Cream of Tannahill's songs (2).pdf/17

17 BONNY WOOD OF CRAIGIE LEA.

CHORUS Thou bonny wood of Craigie lea, Thou bonny wood of Craigie lea, Near thee I pass'd life's early day, And won my Mary's heart in thee.

The broom, the brier, the birken bush, Bloom bonny o'er thy flowery lea, And a' the sweets that ane can wish, Frae nature's hand are strew'd on thee. Thou bonny wood, &c.

Far ben thy dark green plantings' shade, The cushat croodles am'rously, The mavis, down thy bughted glade, Gars echo ring frae every tree. Thou bonny wood, &c.

Awa,' ye thoughtless, murd'ring gang, Wha tear the nestlings ere they flee! They'll sing you yet a canty sang, Then, O in pity let them be. Thou bonny wood, &c.

When winter blaws in sleety, show'rs, Frae aff the Norland hills sae hie, He lightly skiffs thy bonny bow'rs, As laith to harm a flower in thee. Thou bonny wood, &c.

Tho' fate should drag me south the line, Or o'er the wide Atlantic sea, The happy hours I'll ever mind, That I in youth ha'e spent in thee. Thou bonny wood, &c.